CELEX: 22019D1050
Language: bg
Date: 2017-09-22 00:00:00
Title: Решение на Съвместния комитет на ЕИП № 162/2017 от 22 септември 2017 година за изменение на приложение II (Технически правила, стандарти, изпитвания и сертифициране) към Споразумението за ЕИП [2019/1050]

27.6.2019   
               
               
                  BG
               
               
                  Официален вестник на Европейския съюз
               
               
                  L 174/19
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 162/2017
         от 22 септември 2017 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2019/1050]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2017/871 на Комисията от 22 май 2017 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на фосфорна киселина — фосфати — ди-, три- и полифосфати (Е 338 — 452) в някои месни заготовки (1) следва да бъде включен в Споразумението за ЕИП.
                  
               
                     (2)
                  
                  
                     Регламент (ЕС) 2017/874 на Комисията от 22 май 2017 година за изменение на приложение III към Регламент (ЕО) № 1333/2008 на Европейския парламент и на Съвета по отношение на употребата на бутан (E 943a), изобутан (E 943b) и пропан (E 944) в препарати от оцветители (2) следва да бъде включен в Споразумението за ЕИП.
                  
               
                     (3)
                  
                  
                     Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (4)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В точка 54щщщщс (Регламент (ЕО) № 1333/2008 на Европейския парламент и на Съвета) на глава XII от приложение II към Споразумението за ЕИП се добавят следните тирета:
            
                        „—
                     
                     
                        
                           32017 R 0871: Регламент (ЕС) 2017/871 на Комисията от 22 май 2017 г. (ОВ L 134, 23.5.2017 г., стр. 3),
                     
                  
                        —
                     
                     
                        
                           32017 R 0874: Регламент (ЕС) 2017/874 на Комисията от 22 май 2017 г. (ОВ L 134, 23.5.2017 г., стр. 18).“
                     
                  
         
            Член 2
            Текстовете на регламенти (ЕС) 2017/871 и (ЕС) 2017/874 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 23 септември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 22 септември 2017 година.
            
               
                  За Съвместния комитет на ЕИП
               
               
                  Председател
               
               Sabine MONAUNI
            
         
         
            (1)  ОВ L 134, 23.5.2017 г., стр. 3.
         
            (2)  ОВ L 134, 23.5.2017 г., стр. 18.
         
            (*1)  Без отбелязани конституционни изисквания.